Kala tel-la tahagart iyét isemen-nit Knoua. Aban-nit isemen-nit Amastan Ag Urzig, anan-nit isemen-nit Malledu welt Guemama. Guemama Ag Sidi kala d émus amnokale n ahaggar. Ed-dounet emdan d'rgh tassouft ézayan Knoua, édét enta ayék-nan slissaken, kala tezagh gheur Keb-beraf, tela éhari égén, bech-chin tésitan-nit darous-net, egout-nas-nat yémout awatay wan tenessa. Tela éklan égout-nén, ak el-jémit, ahasen-taghr's amagour.
Knoua enta yéknan éfali wan salissaken, gané-nas ed-dounet dimagh : éfali wan knoua.
Knoua tamus tamat lat tébad-dé, ha es-sahat tabal-lan ed bubah-hé-nit : Emaghey,ed Bibi ed Abilbil.
Ahal éyan tén-na é emaghey : énker én-nabal-lan. Éna-has emaghey: “kudit as-seudha-kam, édanin ed-dounat, tas-seudh-ad tounté, kudit térned-dahi, awén watardhég é manin”. Téna-has knoua:” énar'z aduf n tasakayt. Ésen-sen aduf dagh témsé, tékased knoua wa yazaran tétalt dahg ékarhay-nit, tazal'lt y emaghey ér'zé. Asega awén, akousen man n knoua, tél-bayed aduf daw témsé, arwah ék-kous tar'zé, ékoudar-tat éghas dagh edmaran, yekim-des akoudar windagh abadah.
knoua tamat i-ouar sarhou. Kella tad-dew ed SIDI AG AKARADJI. SIDI kella demous iyan dagh imgharan n taytok, bech-chin éhan nasen wa réhouga. War nes-sén manikit hanane ga knoua bech-chin atakhlaq war t'kréh arawan.
As tousid keb-beraf aha-kég ténaq-quést tan knoua ed Moussa Ag Amastan.
Es-sin eklan n knoua, iyan isemen-nit Bougharda, iyan isemen-nit Emaghey. An'ghen amaway n téra n Koufar, émous dargh énadh n amnokale moussa ag amastan.
Éoua-chen amnokale, yéna endaba yén'gha eklan wi has-en'ghen énadha-nit.
Ég-madh amnokale éd-déw ed koufar, azaran es TAHART, es-selfaghan koufar dagh AMOUMEN AG SIDEGHLI, yéghdam bech-chin wa rémout.
Eglan ekan slissaken, as éwadhan gheur keb-beraf, armasan éklan, ek-radan-tan, toused knoua tamous tamghart wach-chart tén-na I moussa: alak ayahi télaqi-ouin tiégh.
Enkaran koufar armasan iyat dagh sita tin knoua agh-rasa-nas, ensen ad yafou, eseb-dadan éklan, emaghey ed bougharda, esel-faghen desen.
Izéqoua nasen élant dimagh gheur keb-beraf.
taq_Latn taq_Latn taq_Latn taq_Latn taq_Latn taq_Latn taq_Latn taq_Latn taq_Latn taq_Latn taq_Latn kab_Latn